L 17/50 Den Europæiske Unions Tidende 22.1.2010 KOMMISSIONENS BESLUTNING af 21. oktober 2008 om den statsstøtte C 20/08 (ex N 62/08) som Italien påtænker at yde ved en ændring af støtteordning N 59/04 vedrørende en midlertidig defensiv ordning for skibsbygningsindustrien (meddelt under nummer K(2008) 6015) (Kun den italienske udgave er autentisk) (EØS-relevant tekst) (2010/38/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, særlig artikel 88, stk. 2, første afsnit, under henvisning til aftalen om Det Europæiske Økonomiske Samarbejdsområde, særlig artikel 62, stk. 1, litra a), efter at have opfordret de berørte parter til at fremsætte deres bemærkninger i overensstemmelse med disse artikler (1) og og ud fra følgende betragtninger: I. SAGSFORLØB Ved brev af 1. februar 2008, der blev registreret som indgået i Kommissionen på samme dato, anmeldte Italien støtte C 20/08 (ex N 62/08) til Kommissionen. Italien sendte Kommissionen yderligere oplysninger ved et brev, der blev registret som indgået i Kommissionen den 18. marts 2008. Ved brev af 30. april 2008 meddelte Kommissionen Italien, at den havde besluttet at indlede proceduren i EF-traktatens artikel 88, stk. 2, med hensyn til nævnte støtte. Italien fik officiel meddelelse om denne beslutning den 7. maj 2008. Kommissionens beslutning om iværksættelse af proce- duren blev offentliggjort i Den Europæiske Unions Tidende ?). Kommissionen opfordrede berørte parter til at fremsætte eventuelle bemærkninger til støtten. Ved e-mail af 4. juni 2008, der blev registret som indgået i Kommissionen på samme dato (dvs. inden for den frist, der i beslutningen om iværksættelse af proceduren var fastsat for Italiens indsendelse af bemærkninger) anmo- ()) EUT C 140 af 6.6.2008, s. 20. () Se fodnote 1. 6) dede Italien om at få fristen forlænget med en måned. Kommissionen forlængede fristen til den 7. juli 2008 ved brev af 9. juni 2008. Italien fremsendte sine bemærk- ninger ved brev af 7. juli 2008, der blev registreret som indgået i Kommissionen på samme dato (dvs. inden for den forlængede frist). Det italienske skibsværft Cantiere Navale De Poli S.p.A. (i det følgende benævnt »De Poli«), som mener at være berørt af sagen, fremsatte bemærkninger ved brev af 12. september 2008, der blev registreret som indgået i Kommissionen den 17. september 2008. De Poli er et italiensk skibsværft, der ligger i Venezia-Pellestrina. Ifølge oplysningerne i anmeldelsen er dette værft et af de to værfter, der eventuelt vil kunne få støtte på grundlag af den i betragtning 6 beskrevne ordning, dvs. forudsat at den anmeldte støtte godkendes. Fristen for berørte parters indsendelse af bemærkninger udløb en måned efter det tidspunkt, hvor beslutningen om, at proceduren i traktatens artikel 88, stk. 2, skulle iværksættes, blev offentliggjort i Den Europæiske Unions Tidende, dvs. den 7. juli 2008. Bemærkningerne fra De Poli blev fremsat efter udløbet af denne frist. De Poli anfører desangående, at værftet for sent havde fået kendskab til Kommissio- nens beslutning om at iværksætte proceduren og de bemærkninger, som Italien havde fremsat i denne forbin- delse. Det er fastsat i EF-traktatens artikel 88, stk. 2, at det påhviler Kommissionen at opfordre berørte parter til at fremsætte bemærkninger. Dette indebærer ikke, at Kommissionen har pligt til at informere samtlige berørte parter individuelt, blot at den skal sikre, at alle potentielt berørte parter får mulighed for at fremsætte bemærkninger. Berørte parter er blevet underrettet på fyldestgørende måde, når der er offentliggjort en medde- lelse i EU-tidende om, at der iværksættes en procedure (). Det konstateres derfor, at De Poli ved nævnte offentlig- gørelse er blevet er underrettet som foreskrevet om beslutningen om procedurens iværksættelse og om () Domstolens dom af 14. november 1984 i sag SA Intermills mod Kommissionen, Sml. 1984, s. 3809, præmis 17.